Potrivit datelor oferite de IPJ Sălaj, în perioada 1 – 3 martie, 470 de participanți la trafic care nu au respectat legislația rutieră au fost sancționați de polițiști. Valoarea totală a amenzilor acordate a fost de 159.585 de lei. Totodată, pentru faptele comise în trafic oamenii legii au reținut 65 de permise de conducere și 4 certificate de înmatriculare. Din totalul sancțiunilor aplicate, 190 au fost acordate pentru depășirea vitezei legale. De asemenea, au fost sancționați și 49 pietoni, pentru trecerea străzii prin locuri interzise.